als_Latn dik_Latn sag_Latn
Shqiptari, me shishe të thyer masakron një italian
Një ngjarje e rëndë është shënuar mbrëmjen e djeshme në qytezën e Albengas, Itali, ku një i ri shqiptar nën efektin e pijes dhe lëndëve narkotike ka tentuar të vrasë një mikun e tij italian.
Bëhet fjalë për 19-vjeçarin shqiptar me inicialet M.T, i cili gjatë një zënke me mikun e tij italian në një lokal nate e ka goditur këtë të fundit disa herë me tehun e një shishe të thyer.
Sipas policisë italiane, i riu në efektin e alkoolit dhe drogës, rreth mesnatës ishte parë rrugëve të qytetit duke ndjekur nga pas italianin, të cilin më parë e kishte goditur në qafë dhe në trup, duke i shkaktuar plagë të rënda.
Ai ka vazhduar ta ndjekë objektivin deri në qendër të qytezës, por italiani i plagosur ka arritur të fshihet në një lokal. Klientët të alarmuar nga gjendja e tij, i gjakosur dhe pothuajse pa ndjenja, kanë telefonuar policinë.
Forcat blu janë vënë në lëvizje menjëherë duke e gjetur dhe arrestuar 19-vjeçarin shqiptar, i cili i dehur siç ishte kishte rrugën nëpër lagje të panjohura në kërkim të "mikut" të tij.
Shqiptari akuzohet për plagosje dhe vrasje të mbetur në tentativë, ndërsa shtetasi italian është dërguar menjëherë në spitalin e qytetit në gjendje kritike për jetën për shkak të plagëve të shumta.
Albenga është një qytezë e vogël në rivierën e Xhenovës në veri të Italisë, në provincën e Savonës. /shekulli/
Artikulli i kaluarDigjet banesa në Fushë-Kosovë (Foto)
Artikulli i rradhës793 tiketa trafiku janë shqiptuar brenda 24 orëve
Te tjera
- 793 tiketa trafiku janë shqiptuar brenda 24 orëve
- Shkodër, përplasen dy automjete, 1 i vdekur dhe 1 i plagosur
- Një i vdekur e 9 të plagosur në Maqedoni (Video)
- Incidenti i tretë në Mitrovicë, rrahet një i mitur shqiptar
- Aksident tragjik, humbin jetën dy të rinj (Foto)
- Të shtëna armësh në Vlorë, dyshohet për dy të vdekur
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn